Drifturi periculoase în parcarea unui mall din Bacău. Manevra, executată cu un bărbat întins pe plafonul autoturismului
Polițiștii din Bacău s-au autosesizat după ce pe o rețea socială au apărut imagini cu un șofer care face drifturi în parcarea unui centru comercial de la marginea orașului.
În imaginile filmate de un amator se vede cum șoferul turează mașina și face drifturi în jurul unei persoane. Apoi repetă procedura periculoasă în timp ce prietenul este cocoțat pe mașină, întins pe plafonul autoturismului.
Specialiștii atrag atenția asupra riscurilor foarte mari, în asemenea cascadorii. Polițiștii încearcă să dea de urma celor doi. Șoferul va fi amendat.